ข้อบัญญัติองค์การบริหารส่วนตำบลแม่สาข้อบัญญัติองค์การบริหารส่วนตำบลแม่สาเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลแม่สาอำเภอแม่ริม จังหวัดเชียงใหม่พ.ศ. ๒๕๕๔ อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่๕) พ.ศ. ๒๕๔๖ และมาตรา ๑๐ (๒) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายองค์การบริหารส่วนตำบลแม่สาโดยความเห็นชอบของสภาองค์การบริหารส่วนตำบลแม่สานายอำเภอแม่ริม ผู้ว่าราชการจังหวัดเชียงใหม่ คณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทย จึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลแม่สา เรื่อง กำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลแม่สาอำเภอแม่ริม จังหวัดเชียงใหม่ พ.ศ. ๒๕๕๔ข้อ ๒[๑]ข้อบัญญัติองค์การบริหารส่วนตำบลแม่สานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ใช้กฎกระทรวงกำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหนองหารตำบลป่าไผ่ ตำบลสันทรายหลวง ตำบลหนองจ๊อม ตำบลสันนาเม็ง ตำบลสันทรายน้อยตำบลสันพระเนตร อำเภอสันทราย ตำบลเหมืองแก้ว ตำบลริมใต้ ตำบลแม่สา ตำบลดอนแก้วอำเภอแม่ริม ตำบลสันผีเสื้อ ตำบลป่าตัน ตำบลช้างเผือก ตำบลฟ้าฮ่าม ตำบลสุเทพตำบลหนองป่าครั่ง ตำบลศรีภูมิ ตำบลช้างม่อย ตำบลวัดเกต ตำบลพระสิงห์ ตำบลช้างคลานตำบลท่าศาลา ตำบลหายยา ตำบลหนองหอย ตำบลป่าแดด ตำบลแม่เหียะ อำเภอเมืองเชียงใหม่ตำบลสันปูเลย อำเภอดอยสะเก็ด ตำบลสันกลาง ตำบลต้นเปา อำเภอสันกำแพง ตำบลไชยสถานตำบลท่าวังตาล ตำบลหนองผึ้ง ตำบลป่าบง ตำบลยางเนิ้ง ตำบลชมภู ตำบลดอนแก้วตำบลหนองแฝก ตำบลสารภี ตำบลขัวมุง ตำบลท่ากว้าง อำเภอสารภี ตำบลหนองควายตำบลน้ำแพร่ ตำบลสันผักหวาน ตำบลบ้านแหวน ตำบลสบแม่ข่า ตำบลขุนคง ตำบลหางดงและตำบลหนองแก๋ว อำเภอหางดง จังหวัดเชียงใหม่ พ.ศ. ๒๕๔๗บังคับในเขตองค์การบริหารส่วนตำบลแม่สา เว้นแต่ที่ขัดหรือแย้งกับข้อบัญญัตินี้ข้อ ๔ ในข้อบัญญัตินี้บริเวณที่ ๑ และบริเวณที่ ๒ หมายความว่าพื้นที่บริเวณที่กำหนดไว้ในข้อ ๑ แห่งกฎกระทรวงตามข้อ ๓ ของข้อบัญญัตินี้บริเวณที่ ๓ หมายความว่าพื้นที่บริเวณ ดังต่อไปนี้ทิศเหนือ จดถนนสาธารณะไม่ปรากฏชื่อเข้าวัดดอนชัยฟากใต้ ไปทางทิศตะวันออก จนบรรจบกับถนนเลียบคลองชลประทานจากจุดนี้เลียบตามถนนเลียบคลองชลประทาน ฟากใต้ จนบรรจบถนนสาธารณะทางไปหมู่ที่ ๔ฟากตะวันตกทิศตะวันออก จดถนนสาธารณะทางไปหมู่ที่ ๔ฟากตะวันตก ไปทางทิศใต้ จนบรรจบกับถนนสาธารณะ ซอย ๑/๑ ฟากเหนือทิศใต้ จดถนนสาธารณะซอย ๑/๑ ฟากเหนือ ไปทางทิศตะวันตกจนบรรจบกับทางหลวงแผ่นดินหมายเลข ๑๐๗ ฟากตะวันออกทิศตะวันตก จดเขตทางหลวงแผ่นดินหมายเลข๑๐๗ ฟากตะวันออก จนบรรจบกับจุดเริ่มต้นทิศเหนือทั้งนี้ ตามแผนที่ท้ายข้อบัญญัตินี้ข้อ ๕ ให้กำหนดพื้นที่บางส่วนในเขตองค์การบริหารส่วนตำบลแม่สาอำเภอแม่ริม จังหวัดเชียงใหม่ ภายในบริเวณแนวเขตตามแผนที่ท้ายข้อบัญญัตินี้ เป็นบริเวณห้ามก่อสร้างอาคารชนิดและประเภทดังต่อไปนี้(๑) ภายในบริเวณที่ ๑ และบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง ตามที่กำหนดไว้ในข้อ ๒แห่งกฎกระทรวงตามข้อ ๓ ของข้อบัญญัตินี้(๒) ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยรวมกันเพื่อประกอบกิจการในอาคารหลังเดียวกันหรือหลายหลังเกิน๑๐,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑๐,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดในข้อ ๒ (๒) (ข) ๑. ๓. ๔. ๕. ๖. ๗. ๘. ๙. และ ๑๐.แห่งกฎกระทรวงตามข้อ ๓ ของข้อบัญญัตินี้และต้องมีระยะแนวศูนย์กลางปากทางเข้าออกของรถยนต์อยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๕ เมตรขึ้นไป ไม่น้อยกว่า ๑๕๐ เมตรข้อ ๖ อาคารที่มีอยู่แล้วในบริเวณพื้นที่ที่กำหนดตามข้อ๕ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๕ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้น ก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้อาคารไม่แล้วเสร็จให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลแม่สาเป็นผู้รักษาการตามข้อบัญญัตินี้ประกาศณ วันที่ ๒๘ มกราคม พ.ศ. ๒๕๕๔อุดม เตจินะนายกองค์การบริหารส่วนตำบลแม่สา[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลแม่สา เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลแม่สาอำเภอแม่ริม จังหวัดเชียงใหม่ พ.ศ. ๒๕๕๔(ดูข้อมูลจากภาพกฎหมาย)ปริยานุช/ผู้จัดทำ๑๔ กุมภาพันธ์๒๕๕๔ณัฐวดี/ตรวจ๑๔ กุมภาพันธ์๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๕ ง/หน้า ๖/๗ กุมภาพันธ์ ๒๕๕๔